JTS เผย Q2/59 ขาดทุนลดลง 25% หลังรายได้เพิ่ม-ค่าใช้จ่ายลด
JTS เผย Q2/59 ขาดทุนลดลง 25% อยู่ที่ 6.23 ลบ. จากปีก่อนขาดทุน 8.35 ลบ. หลังรายได้จากการขายสินค้าและการบริการเพิ่มขึ้น-ค่าใช้จ่ายในการขาย-บริหารงานลดลง ขณะที่ช่วง 6 เดือนแรก ขาดทุนเพิ่มขึ้น 207% อยู่ที่ 63.75 ลบ. จากปีก่อนขาดทุน 20.80 ลบ.
11 ส.ค. 2559

บริษัท จัสมิน เทเลคอม ซิสเต็มส์ จำกัด (มหาชน) หรือ JTS รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีผลขาดทุนสุทธิ 6.23 ล้านบาท หรือขาดทุนสุทธิ 0.009 บาทต่อหุ้น ขาดทุนลดลง 25% จากช่วงเดียวกันของปีก่อนที่มีผลขาดทุนสุทธิ 8.35 ล้านบาท หรือขาดทุนสุทธิ 0.012 บาทต่อหุ้น
ทั้งนี้ผลการดำเนินงานในไตรมาสดังกล่าวขาดทุนลดลงเนื่องจากรายได้จากการขายสินค้าและการบริการเพิ่มขึ้น-ค่าใช้จ่ายในการขาย-บริหารลดลง
อย่างไรก็ตาม ผลการดำเนินงานช่วง 6 เดือนแรกขาดทุนสุทธิ 63.75 ล้านบาท หรือ 0.09 บาทต่อหุ้น เพิ่มขึ้น 207% จากช่วงเดียวกันของปีก่อนขาดทุนสุทธิ 20.80 ล้านบาท หรือ 0.029 บาทต่อหุ้น